es es gl gl gl gl es pt gl ast es en es gl pt es gl gl gl gl pt gl pt gl gl gl gl gl gl gl es gl gl gl gl en gl gl gl pt gl ceb gl en gl gl es es gl gl gl gl gl gl gl gl gl gl gl gl en gl ast en gl gl gl es es es gl es gl fr es de gl gl gl gl en en en gl ca gl gl fr fr fr gl es gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en gl gl zh gl fr ru gl nds gl gl es es gl gl gl gl en en gl es ca es es gl gl gl fr es pt gl ast es en es gl pt es gl gl gl gl pt gl pt gl gl gl gl gl gl gl es gl gl gl gl en gl gl gl pt gl ceb
A AGAMFEC estima necesaria a finalización do estudo de seroprevalencia COVID –19 en Galicia. – AGAMFEC
Asociación Galega de Medicina Familiar e Comunitaria
A AGAMFEC estima necesaria a finalización do estudo de seroprevalencia COVID –19 en Galicia.
Deja un comentario / Documentos e publicacións / Por Daniel de Bernardo Roca
O Servizo Galego de Saúde anunciaba o 22/04/2020 na Sala de Comunicación da súa páxina web que no día seguinte daría comezo un estudo en dúas ondas co obxectivo de definir a auténtica dimensión da epidemia da COVID-19.
Os profesionais descubrimos as cuestións xerais do estudo polos medios de comunicación, e tan só nos días previos foi comunicado de xeito oficial como se ía desenvolver o traballo de campo. Este centrouse no persoal de enfermería dos centros de saúde que deberían contactar cos individuos seleccionados, obter o seu permiso, facerlles unha enquisa, citalos, realizarlles o test practicando unha punción dixital,  comunicarlles o resultado e rexistralo na historia clínica .
Do estudo seguimos a descoñecer o deseño do mesmo: tipo de estudo, cálculo e precisión do tamaño da mostra, tipo de mostra, aspectos éticos, xestión de datos e análise dos mesmos, entre outros aspectos.
O que si sabemos, xa sobrepasada a primeira semana do estudo, é que:
A carga de traballo  non é desprezable, xa que un bo número de enfermeiras destinan a meirande parte da súa xornada a facer o estudo, mentres o resto ten que se ocupar dos seus labores e dos das compañeiras ocupadas.
A mobilización de profesionais, e sobre todo de poboación sa, non está exenta dun incremento nos riscos de transmisión.
Os resultados obtidos ate o momento son definitorios ao situar aos positivos en torno ao 1% dos estudados.  Cabe pensar que os datos non mudarán por máis que se incremente a toma de mostras. Os estudos acostuman a interromperse cando os resultados amosan unha tendencia indiscutible.
Mentres se empregan test en abundancia para este estudo, en Atención Primaria seguimos sen dispoñer da posibilidade de solicitar e realizar test diagnósticos a todos os casos sospeitosos de COVID-19, véndonos obrigados a confinar no seu domicilio, en ocasións por tempo prolongado, a doentes e aos seus contactos sen termos confirmación de se son ou non casos de COVID-19.
De todo isto so compre concluír,  dentro dunha  ánalise custo/beneficio e considerando os custos oportunidade xerados, que o estudo debe rematar.
Os datos xerais, a día de hoxe, están a poñer enriba da mesa a necesidade de iniciar o que demos en chamar coloquialmente desescalada: unha nova organización do sistema sanitario para afrontar a nova etapa da pandemia da COVID-19. Etapa na que a Atención Primaria debe xogar un papel fundamental e para o cal necesita todos os recursos dispoñibles e un claro impulso da súa capacidade resolutiva. A baixa inmunidade da poboación en Galicia debuxa un escenario no que todo isto cobra mais valor, xa que sen unha Atención Primaria forte e capaz os riscos de rebote, con datos de incidencia aínda máis grandes dos xa sufridos, non son menospreciables.
A AGAMFEC, tras o exposto, solicita a finalización do actual estudo de seroprevalencia, a análise dos datos obtidos e a publicación do resultado dos mesmos. Así mesmo, consideramos que os test diagnósticos así liberados débense por ao dispor dos Servizos de Atención Primaria para o seu emprego en base a criterios clínicos.
En Santiago de Compostela a 5 de Maio de 2020
A Xunta Directiva de AGAMFEC
Deja un comentario Cancelar respuesta
Tu dirección de correo electrónico no será publicada. Los campos obligatorios están marcados con *
Guarda mi nombre, correo electrónico y web en este navegador para la próxima vez que comente.
Rincón do instructor SVB/DEA
Rincón do instructor SVI/SVA
VI Xornadas semFYC de Medicina Rural » 28/10/2022 - 29/10/2022
XXV XORNADAS AGAMFEC » 04/11/2022 - 05/11/2022
XX REENCONTRO PACAP » 10/11/2022 - 11/11/2022
Asociación Galega de Medicina Familiar e Comunitaria
T +34 634470960 de 10: 00 a 13:00 de L-V
Este sitio web emprega cookies para que poida disfrutar da mellor experiencia coma usuario. Se vostede continúa navegando, consinte e acepta as mencionadas cookies e a nosa política de cookies, Pinche no enlace para máis información.
Por qué ser socio da AGAMFEC/semFYC
Grupos e vogalíasAlternar menú